**Ֆաթու Ջալլոու** (անգլ.՝ Fatou A. Jallow, ապրիլի 19, 1996(1996-04-19), Soma, Ցածր գետ, Գամբիա), Գամբիայի գեղեցկության թագուհին։ 2019 թվականին մեղադրել է նախագահ Յահյա Ջամեին բռնաբարության մեջ։

Կենսագրություն
--------------

Ֆաթու Ջալլոուն ֆուլբե ժողովրդի ներկայացուցիչ է։ Ծնվել է 1996 թվականի ապրիլի 19-ին, Գամբիայի հարավում գտնվող Սոմա քաղաքում, Ալֆա Ջալլոյի և Ավա Սախոյի ընտանիքում։ Սովորել է Նուսրատի ավագ դպրոցում մինչև 12-րդ դասարան։ 2014 թվականի սեպտեմբերին Գամբիայի Բրիկամա քոլեջում ընդունվել է ուսուցիչների վերապատրաստման դասընթացներ։ 2014 թվականին՝ 18 տարեկան հասակում, շահել է Միսս տիտղոսը հուլիսի 22-ին Գամբիայի նախագահ Յահյա Ջամեի կազմակերպված գեղեցկության ազգային մրցույթում։

Հաջորդ ամիսներին գեղեցկության մրցույթում հաղթելուց հետո նրան մի քանի անգամ հրավիրել են այցելելու Ջամեի նստավայր։ Որպես գեղեցկության մրցույթում հաղթելու մրցանակ` նա Ջամեից ստացել է նախ 50000, իսկ ավելի ուշ ևս 200000 դալասի (ըստ Ֆաթուի))։ 2015 թվականի հունիսին տեղական *Kibaroo News* թերթը հրապարակել է տեղեկություն, որ նա անհայտ կորել է Գամբիայի մայրաքաղաք Բանջուլում գտնվող կառավարության նստավայր հրավիրվելուց հետո մի քանի շաբաթ անց։ Գեղեցկության մրցույթից հետո Ջամեն մեղադրվել է նրա նկատմամբ բազմիցս սեռական ոտնձգություններ կատարելու մեջ և վերջինս մի քանի նվեր է մատուցել։ Ըստ զեկույցի` նրան իր կամքին հակառակ մի քանի անգամ տարել են Ջամեի մոտ։ Նա մի քանի անգամ հրապարակավ հայտարարել է, որ ցանկանում է ամուսնանալ Ջալլոույի հետ, բայց նա հրաժարվել է այդ առաջարկից։

2019 թվականին իր հարցազրույցում, Ֆաթու Ջալլոուն պատմել է 2015 թվականի իրադարձությունների մասին։ 2015 թվականի հուլիսին նա փախել է արտերկիր` Դակար (Սենեգալ), որտեղ դիմել է իրավապաշտպան կազմակերպություններին։ 2015 թվականի օգոստոսի 6-ին նա ապաստան է ստացել Կանադայում և այդ օրից ապրում է Տորոնտոյում։ Տորոնտոյում բուժում է անցել, ապա մասնակցել սոցիալական աշխատողների դասընթացներին։ 2019 թվականին աշխատել է հեռահաղորդակցական ընկերության աջակցության ծառայությունում և օգնել կանանց ապաստան գտնելու հարցում։

2019 թվականի հուլիսի վերջին Human Rights Watch-ը և *TRIAL*-ը մեղադրել են Գամբիայի նախկին նախագահ Յայա Ջամեին Ֆաթու Ջալլոուին բռնաբարելու մեջ և մյուս աղջիկներին կոչ արել պատմել նրա կողմից կիրառված բռնության փաստերի մասին։

Արձագանքներ
-----------

Յայա Ջամեն չի մեկնաբանել առաջադրված մեղադրանքները։ Հանուն հայրենասիրական վերակողմնորոշման և արարման ալյանսի կուսակցական առաջնորդ Ուսման Ռամբո Ջատտան մեղադրանքները որակել է սուտ` հայտարարելով.

|  |  |  |
| --- | --- | --- |
|  | Նախկին նախագահը ժամանակ չունի արձագանքելու ստերին և զրպարտչական արշավներին։ Նա շատ հարգված, աստվածավախ ու բարեպաշտ առաջնորդ է, ով մեծ հարգանք է դրսևորում գամբիացի կանանց նկատմամբ։- Ուսման Ռամբո Ջատտա։ |  |

Վարորդը նույնպես ժխտել է Ջալլոուի բռնաբարության մեղադրանքները։

Արդարադատության նախարարը և Գամբիայի գլխավոր դատախազ Աբուբաքար Թամբադուն և Գամբիայի փաստաբանների միության (*GBA*) նախագահ Սալի Տաալը շնորհակալություն են հայտնել Ջալլոուին իր բացահայտման համարձակության համար և կոչ արել բռնաբարության մյուս զոհերին բարձրաձայնել` հույս հայտնելով, որ այդ ցուցմունքները հիմք կլինեն Ջամեին նոր մեղադրանքներ առաջադրելու համար։ Կանանց իրավապաշտպան կազմակերպությունը, Գամբիայի իրավաբան կանանց ասոցիացիան (*FLAG*) միացել են նրանց կարծիքին և հաջորդ օրերին հաղորդագրություններ են ստացվել բարձրաստիճան քաղաքական գործիչների դեմ նոր մեղադրանքների վերաբերյալ։

2019 թվականի սեպտեմբերին հայրենասիրական վերակողմնորոշման և արարման ալյանսի նախագահի ժամանակավոր պաշտոնակատար Ֆաբաքարի Ջատտան այդ մեղադրանքները սուտ է որակել՝ նշելով, որ Ջալոուն նույնիսկ պետք է երախտապարտ լինի նախկին նախագահ Ջամեին նյութական աջակցության համար և դատապարտել է մեղադրանքները՝ Ջամեի հեղինակությունը խաթարելու համար։ Ջալոուն այս հայտարարությունն անվանել է ուշադրության անհիմն շեղում և նշել, որ ինքը չի մեղադրում Հայրենասիրական վերակողմնորոշման և արարման ալյանսին, բայց անձամբ Ջամեին, և կուսակցությունը չպետք է խոսի նրա փոխարեն։

2019 թվականի հոկտեմբերի 31-ին Ջալլոուն ցուցմունք է տվել Ճշմարտության հաստատման, հաշտեցման և հատուցման հանձնաժողովին` կրկնելով իր մեղադրանքները։

Ծանոթագրություններ
------------------

1. ↑  Saja. «Who is Fatou Jallow? Meet the new Miss July 22nd». *www.whatson-gambia.com* (բրիտանական անգլերեն). Վերցված է 2021 թ․ մարտի 10-ին.(չաշխատող հղում)
2. 1 2 3  «FATOU TOUFAH JALLOW TRRC DAY 102 PT1 31.10.19» (ռուսերեն). Վերցված է 2021 թ․ մարտի 10-ին.
3. ↑  Pa Nderry Mbai (2019 թ․ հունիսի 29). «OPINION: Fatou Jallow's Rape Allegation On International Media Is A Fake Media Campaign To Seek Public Sympathy For Prosecution Of Former President Yaya Jammeh And Financial Exploitation Of TRRC». *Freedom Newspaper* (ամերիկյան անգլերեն). Վերցված է 2021 թ․ մարտի 10-ին.(չաշխատող հղում)
4. 1 2 3 4  Searcey, Dionne (2019 թ․ հունիսի 26). «Gambian Minister Calls on All Women With Accusations Against Ex-President to Come Forward (Published 2019)». *The New York Times*. 0362-4331. Վերցված է 2021 թ․ մարտի 10-ին.
5. 1 2  «2014 JULY 22ND BEAUTY QUEEN, MISS FATOU JALLOW, GONE MISSING, AFTER REJECTING PRESIDENT'S INAPPROPRIATE APPROACHES! | Kibaaro News». *web.archive.org*. 2015 թ․ հունիսի 27. Արխիվացված է օրիգինալից 2015 թ․ հունիսի 27-ին. Վերցված է 2021 թ․ մարտի 10-ին.
6. 1 2  «Ex-Beauty Queen Accuses Former President Jammeh of Raping Her – Foroyaa Newspaper». *foroyaa.net* (ամերիկյան անգլերեն). Վերցված է 2021 թ․ մարտի 10-ին.
7. ↑  «Gambia's Women Break Their Silence». *Human Rights Watch* (անգլերեն). 2019 թ․ հունիսի 26. Վերցված է 2021 թ․ մարտի 10-ին.
8. ↑  «Beauty queen 'raped by Gambia's ex-President Jammeh'». *BBC News*. 2019 թ․ հունիսի 25. Վերցված է 2021 թ․ մարտի 10-ին.
9. ↑  «Gambia: Women Accuse Ex-President of Sexual Violence». *Human Rights Watch* (անգլերեն). 2019 թ․ հունիսի 26. Վերցված է 2021 թ․ մարտի 10-ին.
10. ↑  «Gambia: Appeal after rape claim against ex-president Jammeh». *BBC News*. 2019 թ․ հունիսի 26. Վերցված է 2021 թ․ մարտի 10-ին.
11. ↑  Pa Nderry Mbai (2019 թ․ հունիսի 29). «FORMER STATE HOUSE DRIVER NAMED IN A RAPE ALLEGATIONS AGAINST DICTATOR JAMMEH DEBUNKS FATOU JALLOW'S CLAIMS!». *Freedom Newspaper* (ամերիկյան անգլերեն). Արխիվացված է օրիգինալից 2021 թ․ մարտի 9-ին. Վերցված է 2021 թ․ մարտի 10-ին.
12. ↑  Pa Nderry Mbai (2019 թ․ հուլիսի 2). «Toufah Jallow's Rape Case Exposes More Alleged 'Sexual Pedrators'». *Freedom Newspaper* (ամերիկյան անգլերեն). Արխիվացված է օրիգինալից 2021 թ․ մարտի 9-ին. Վերցված է 2021 թ․ մարտի 10-ին.
13. ↑  «Police to probe Melville Robertson rape allegation - The Point Newspaper, Banjul, The Gambia». *web.archive.org*. 2019 թ․ հուլիսի 2. Արխիվացված է օրիգինալից 2019 թ․ հուլիսի 2-ին. Վերցված է 2021 թ․ մարտի 10-ին.
14. ↑  «FTJ: Toufah should thank Jammeh for financial support - The Point Newspaper, Banjul, The Gambia». *web.archive.org*. 2019 թ․ սեպտեմբերի 27. Արխիվացված է օրիգինալից 2019 թ․ սեպտեմբերի 27-ին. Վերցված է 2021 թ․ մարտի 10-ին.
15. ↑  «Toufah Jallow: I didn't accuse APRC of rape - The Point Newspaper, Banjul, The Gambia». *web.archive.org*. 2019 թ․ հոկտեմբերի 1. Արխիվացված է օրիգինալից 2019 թ․ հոկտեմբերի 1-ին. Վերցված է 2021 թ․ մարտի 10-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1254015809 · LCCN: no2021024516 · SUDOC: 272332046 · VIAF: 16161511960570560864 · WorldCat VIAF: 16161511960570560864 |

 |